paragraph_text: Harrisov prvi sastav zvao se Influence, koji je kasnije preimenovan u Gypsy's Kiss. Kasnije se pridružio sastavu Smiler, u kojem je bio najmlađi član. Na kraju je otišao jer su mu članovi sastava dali do znanja da nisu htjeli basista koji je šetao pozornicom i pisao pjesme. Nakon toga Harris je osnovao Iron Maiden. Ideje za ime sastava sjetio se nakon što je vidio željeznu djevu, vrstu sprave za mučenje, iz filma Čovjek sa željeznom maskom.